Foto: Getty Images O‘zbekiston Respublikasi prezidenti Shavkat Mirziyoyev Jazoir Xalq Demokratik Respublikasi prezidenti Abdulaziz Buteflikani 1 noyabr – Inqilob kuni bilan tabrikladi. Bu haqda davlat rahbari matbuot xizmati xabar bermoqda. 1 noyabr kuni Jazoirda milliy bayram – Inqilob kuni nishonlanadi. 1830 yili Jazoir hududiga fransuz mustamlakachilari bostirib kirdi. 1920-30 yillarda mamlakatda milliy ozodlik harakati kuchaydi. 1945 yilda ro‘y bergan dastlabki qo‘zg‘olon mustamlakachilar tomonidan bostiriladi. 1954 yil 1 noyabrda Jazoirda Milliy ozodlik fronti tashkil etildi. 1962 yilning 5 iyulida Jazoir mustaqillikka erishdi.